**CONTRACT DE FURNIZARE**

**nr.\_\_\_\_\_\_\_\_\_\_ data \_\_\_\_\_\_\_\_\_\_\_\_\_\_\_**

În temeiul Legii nr. 98/2016 privind achizițiile publice, cu modificările și completările ulterioare și Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare, s-a încheiat prezentul contract de furnizare de produse, **între**

**JUDEȚUL HARGHITA prin Consiliul Judeţean Harghita**, cu sediul în municipiul Miercurea-Ciuc, P-ţa Libertăţii nr. 5, jud. Harghita, telefon/fax 0266-207700, cod fiscal 4245763, cont trezorerie RO18 TREZ 24A5 1010 3710 102X deschis la Trezoreria Miercurea Ciuc, reprezentat de președinte, domnul Borboly Csaba, prin domnul Szőcs-Mátyás István, având funcţia de director executiv, în calitate de **achizitor**, pe de o parte

**şi**

**SC \_\_\_\_\_\_\_\_\_\_\_\_\_\_,** cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon/fax \_\_\_\_\_\_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_, cont trezorerie \_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_, reprezentat prin domnul \_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_, în calitate de **furnizor**, pe de altă parte.

**1. Definiţii**

1.1. În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale;
			2. ***achizitor şi furnizor*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil Furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care Furnizorul se obligă, prin contract, să le furnizeze achizitorului;
			5. ***servicii*** *-* servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin Furnizorului prin contract;
			6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea Furnizorului.
			7. ***destinaţie finală***- locul unde Furnizorul are obligaţia de a furniza produsele;
			8. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			9. ***zi*** - zi calendaristică; ***an*** - 365 de zile.

**2. Interpretare**

2.1.În prezentul contract, cu excepţia unei prevederi contrare, cuvintele la forma singular vor include forma de plural şi vice-versa, acolo unde acest lucru este permis de context.

2.2.Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**3. Obiectul principal al contractului**

3.1. Furnizorul se obligă să livreze în termen de **30** zile de la data semnării și înregistrării prezentului contract la sediul Achizitorului, următoarele tipuri și cantități de bunuri, conform ofertei:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*;*

3.2. Achizitorul se obligă să achiziţioneze produsele menționate la pct. precedent şi să plătească preţul convenit în prezentul contract.

**4. Preţul contractului și modalităţi de plată**

4.1. Preţul contractului, respectiv preţul produselor livrate este de \_\_\_\_\_\_\_\_ **lei**, la care se adaugă TVA în valoare de \_\_\_\_\_\_\_\_\_ **lei**, prețul total al contractului fiind de \_\_\_\_\_\_\_\_\_ **lei**.

4.2. Pentru produsele furnizate Furnizorul va emite facturi.

4.3. Achizitorul va verifica factura emisă în termen de 15 zile de la înregistrarea acestuia la sediul Achizitorului, iar în cazul în care consideră necesar, va solicita precizări sau informaţii suplimentare.

4.4. Achizitorul va refuza factura sau va solicita modificarea facturii, după cum va considera necesar, în cazul în care produsele facturate nu au fost furnizate sau nu sunt corespunzătoare, dacă documentele anexate nu sunt corespunzătoare sau complete, factura nu conţine toate informaţiile necesare ori nu corespunde sub orice aspect condiţiilor prevăzute în prezentul Contract.

4.5. În cazul în care Achizitorul aprobă factura iniţială sau modificată conform solicitărilor, după caz, aceasta se va plăti în termen de maxim 30 zilede la înregistrarea la sediul Achizitorului a facturii fiscale.

**5. Durata contractului**

5.1. Prezentul contract produce efecte de la data semnării și înregistrării contractului la sediul Achizitorului până la data expirării perioadei de garanţie a bunurilor ale căror furnizare constituie obiectul prezentului contract.

**6. Executarea contractului**

6.1. Executarea contractului începe la data semnării şi înregistrării acestuia la sediul Achizitorului.

**7. Documentele contractului**

7.1. Documentele contractului sunt:

Necesitățile minime obligatorii nr. \_\_\_\_\_\_\_\_\_\_;

Solicitarea de ofertă a Achizitorului nr. \_\_\_\_\_\_\_\_\_\_;

Oferta Furnizorului, inclusiv declarația privind existența sau absența situațiilor de conflict de interese nr. \_\_\_\_\_\_\_\_\_;

7.2. Documentele enumerate la art. 7.1. se constituie în anexe la prezentul contract și fac parte integrantă din aceasta.

7.3. În cazul oricărei contradicții între documentele enumerate la art. 7.1. prevederile lor vor prevala în conformitate cu succesiunea de la art. 7.1.

**8. Codul de conduită**

8.1. Furnizorul va acționa întotdeauna loial și imparțial și ca un consilier de încredere pentru Achizitor. Se va abține să facă afirmații publice în legătură cu produsele furnizate fără să aibă acordul prealabil al Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu Achizitorul. Nu va angaja Achizitorul în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

8.2. Dacă Furnizorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt contract încheiat cu Achizitorul, Achizitorul poate decide încetarea contractului conform art. 14 fără a aduce atingere niciunui drept anterior dobândit de Furnizor în baza Contractului.

**9. Conflictul de interese**

9.1. Furnizorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.

9.2. Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Furnizorul are obligația de a se asigura că personalul său nu se află într-o situație care ar putea genera conflict de interese. Furnizorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.

9.3. Furnizorul are obligația de a evita orice contact care ar putea să-i compromită independența ori pe cea a personalului său. Dacă Furnizorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 14.

**10. Despăgubiri**

10.1. Furnizorul va garanta și va despăgubi pe cheltuiala sa Achizitorul, pe agenții și salariații acestuia, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Furnizorului și a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terților, privind brevetele, mărcile comerciale, modelele sau desenele industriale ori alte forme de proprietate intelectuală, precum și dreptul de autor şi alte drepturi conexe.

10.2. După furnizarea produselor, Furnizorul va putea fi ținut răspunzător pentru orice încălcare a obligațiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

**11. Obligaţiile principale ale Furnizorului**

11.1. Furnizorul se obligă să furnizeze produsele prevăzute la punctul 3.1. la standardele şi/sau performanţele prezentate în propunerea tehnică**.**

11.2. Furnizorul are obligaţia de a îndeplinicontractul de furnizare în perioada convenită la art. 3.1.

**12. Obligaţiile principale ale achizitorului**

12.1. Achizitorul va colabora, atât cât este posibil, cu Furnizorul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

12.2. Achizitorul se obligă să plătească preţul către Furnizor în termenul precizat la art. 4.

**13. Penalităţi, daune-interese**

13.1. În cazul în care Furnizorul nu îşi îndeplineşte sau nu îşi îndeplineşte corespunzător obligaţiile asumate prin Contract, Achizitorul are dreptul de a-i impune plata unei penalităţi de întârziere de 0,03% din preţul contractului pentru fiecare zi de întârziere până la îndeplinirea efectivă şi corespunzătoare a obligaţiilor. Penalităţile vor putea depăşi suma asupra cărora se calculează. Achizitorul va putea deduce valoarea penalităţilor din orice sume datorate cu orice titlu Furnizorului.

13.2. În cazul în care Achizitorul nu plăteşte facturile fiscale în termenul prevăzut în art. 4.5., Furnizorul are dreptul de a-i solicita plata unei penalităţi de întârziere de 0,03% din suma datorată scadentă, pentru fiecare zi de întârziere, până la îndeplinirea efectivă a obligaţiilor.

**14. Rezilierea contractului**

14.1. Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalități și fără intervenția vreunei autorități sau instanțe de judecată și/sau arbitrale, printr-o simplă notificare adresată Furnizorului, în oricare dintre situațiile următoare:

a) Furnizorul îşi încalcă oricare din obligaţiile decurgând din prezentul Contract sau din dispoziţiile legale sau nu furnizează produsele conform prezentului Contract;

b) Furnizorul nu se conformează în perioadă de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligațiilor din prezentul Contract;

c) Furnizorul încalcă dispozițiile art. 23.1 din prezentul contract;

d) Furnizorul intră în procedura de insolvență în condițiile prevăzute de art. 123 din Legea nr. 85/2014 privind procedurile de prevenire a insolvenței și de insolvență, dacă Administratorul judiciar/Lichidatorul judiciar, nu răspunde în termen de 30 de zile la notificarea achizitorului, formulată în primele 3 luni de la deschiderea procedurii. Furnizo-rul are obligația de a notifica de îndată celeilalte părți intervenirea unei astfel de situații;

e) Furnizorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

f) Împotriva Furnizorului a fost pronunțată a hotărâre de condamnare cu privire la fraudă, corupție, implicare într-o organizație criminală sau orice altă activitate ilegală;

g) are loc orice modificare organizațională care implică o schimbare cu privire la personalitatea juridică, natura sau controlul Furnizorului;

h) apariția oricărei alte incapacități care să împiedice executarea sau să creeze dificultăţi semnificative în executarea prezentului contract;

i) apariţia unor circumstanţe care nu au putut fi prevăzute la data încheierii contractului şi care conduc la modificarea efectelor clauzelor contractuale în aşa măsură încât îndeplinirea Contractului ar fi contrară interesului public;

j) alte cazuri prevăzute expres în prezentul contract ori în legile aplicabile.

14.2. În caz de reziliere a Contractului Achizitorul va fi îndreptățit să recupereze de la Furnizor, fără a renunța la celelalte remedii la care este îndreptățită în baza Contractului sau în baza legii, orice pierdere sau prejudiciu suferit, inclusiv daunele indirecte sau de imagine.

14.3. Furnizorul nu are dreptul să pretindă, suplimentar față de sumele ce i se cuvin pentru produsele furnizate, despăgubiri pentru orice altă pierdere sau prejudiciu suferit.

14.4. În urma unui preaviz de 30 de zile acordat Achizitorului, Furnizorul poate rezilia contractul dacă Achizitorul:

a) nu își îndeplinește obligația de plată către Furnizor a sumelor datorate acestuia în condiţiile şi la termenul prevăzut la art. 4.5 din prezentul Contract;

b) nu își îndeplinește în mod repetat obligațiile asumate, cu privire la care a fost notificat în mod repetat.

14.5. Rezilierea nu va afecta nici un alt drept al Achizitorului sau al Furnizorului dobândit în temeiul prezentului contract.

14.6. În cazul unei asemenea rezilieri, Achizitorul va despăgubi Furnizorul pentru prejudiciul efectiv suferit și dovedit de către acesta, cauzat în mod direct de neîndeplinirea obligațiilor de către Achizitor.

**15. Recepţie, inspecţii şi teste**

15.1. Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.

15.2. Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor, la sediul Consiliului Județean Harghita.

15.3. Dacă vreunul din produsele inspectate sau testate nu corespunde specificaţiilor, Achizitorul are dreptul să îl respingă, iar Furnizorul are obligaţia, fără a modifica preţul contractului:

a) de a înlocui produsele refuzate, sau

b)de a face toate modificările necesare pentru ca produsele sa corespundă specificaţiilor lor tehnice.

15.4. Dreptul Achizitorului de a inspecta, de a testa şi, dacă este necesar, de a respinge, nu va fi limitat sau amânat datorită faptului că produsele au fost inspectate şi testate de Furnizor, cu sau fără participarea unui reprezentant al Achizitorului, anterior livrării acestora la destinaţia finală.

15.5. Prevederile clauzelor 15.1.-15.4. nu îl vor absolvi pe Furnizor de obligaţia asumării garanţiilor sau altor obligaţii prevăzute în contract.

**16. Ambalare şi marcare**

16.1. Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

**17. Livrarea şi documentele care însoţesc produsele**

17.1. Furnizorul are obligaţia de a livra produsele la destinaţia finală indicată de Achizitor respectând termenul de livrare stabilit la art. 3.1.

17.2. La expedierea produselor, Furnizorul are obligaţia de a comunica, în scris, atât Achizitorului, cât şi, după caz, societăţii de asigurări, datele de expediere, numărul contractului, descrierea produselor, cantitatea, locul de încărcare şi locul de descărcare.

17.3. Certificarea de către Achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de Furnizor pentru livrare.

17.4. Livrarea produselor se consideră încheiată în momentul în care sunt îndeplinite prevederile clauzelor privind recepţia produselor.

17.5. Livrarea, respectiv recepţionarea produselor livrate se va face cu respectarea termenului prevăzut la art. 3.1. din prezentul contract.

**18. Asigurări**

18.1. Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul de livrare convenit.

**19. Servicii**

19.1. Pe lângă furnizarea efectivă a produselor, Furnizorul are obligaţia de a presta şi serviciile accesorii furnizării produselor, fără a modifica preţul contractului.

19.2. Furnizorul are obligaţia de a presta serviciile, pentru perioada de timp convenită (perioada de garanţie), cu condiţia ca aceste servicii să nu elibereze Furnizorul de nici o obligaţie de garanţie asumată prin contract.

**20. Perioada de garanţie și prelungirea duratei de viață a produselor**

20.1. Furnizorul are obligaţia de a garanta ca produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, Furnizorul are obligaţia de a garanta că toate produsele furnizate prin contract nu vor avea nici un defect ca urmare a proiectului, materialelor sau manoperei (cu excepţia cazului când proiectul şi/sau materialul e cerut în mod expres de către Achizitor) sau oricărei alte acţiuni sau omisiuni a Furnizorului şi ca acestea vor funcţiona în condiţii normale de funcţionare.

20.2. Perioada de garanţie acordată produselor de către Furnizor este cea declarată în propunerea tehnică, adică **24 luni**.

20.3. Perioada de garanţie a produselor începe cu data recepţiei efectuate după livrarea acestora la destinaţia finală.

20.4. Achizitorul are dreptul de a notifica imediat Furnizorului, în scris, orice plângere sau reclamaţie ce apare în conformitate cu această garanţie.

20.5. La primirea unei astfel de notificări, Furnizorul are obligaţia de a remedia defecţiunea sau de a înlocui produsul în perioada convenită, fără costuri suplimentare pentru Achizitor. Produsele care, în timpul perioadei de garanţie, le înlocuiesc pe cele defecte, beneficiază de o nouă perioadă de garanţie care curge de la data înlocuirii produsului.Perioada de remediere a defecţiunilor sau de înlocuire a produsului este de **72 ore**.

20.6. Dacă Furnizorul, după ce a fost înştiinţat, nu reuşeşte să remedieze defectul în perioada convenită, Achizitorul are dreptul de a lua măsuri de remediere pe riscul şi spezele Furnizorului şi fără a aduce nici un prejudiciu oricăror alte drepturi pe care Achizitorul le poate avea faţă de Furnizor prin contract.

20.7. Dacă Furnizorul, după ce a fost înştiinţat, nu reuşeşte să remedieze defecţiunea în termen de 20 zile calendaristice, Achizitorul are dreptul de a pretinde ca despăgubire contravaloarea produsului defect.

20.8. Pentru o perioadă de cel puțin trei ani de la data furnizării produselor, Furnizorul sau printr-un prestator de servicii va pune la dispoziția Achizitorului piesele de schimb, care includ cel puțin următoarele: unități de stocare SSD, memorii, baterii reîncărcabile, ecrane (display-uri), plăci de circuit electric și circuite electronice de control, suporturi – cu excepția celor integrate cu carcasa.

**21. Ajustarea preţului contractului**

21.1. Pentru produsele livrate şi pentru serviciile prestate, plăţile datorate de Achizitor Furnizorului sunt cele declarate în propunerea financiară, anexă la contract.

21.2. Prețul contractului este ferm și nu se ajustează.

**22. Amendamente**

22.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**23. Cesiunea creanțelor**

23.1. Este permisă doar cesionarea creanțelor născute din prezentul contract, obligațiile rămânând în sarcina părților contractante, astfel cum au fost stipulate și asumate inițial.

**24. Forţa majoră**

24.1. Forţa majoră este constatată de o autoritate competentă.

24.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

24.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

24.4. Partea contractantă care invocă forţa majoră are obligaţia de a notifica celeilalte părţi, evenimentul de forţă majoră, imediat şi în mod complet, ori , dacă nu se poate imediat, în cel mult 1 zi de la producerea acesteia şi să ia orice măsuri care îi stau la dispoziţie în vederea limitării consecinţelor.

24.5.Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**25. Soluţionarea litigiilor**

25.1. Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2. Dacă, după 15 de zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanțele judecătorești competente de la sediul Achizitorului.

**26. Prelucrarea datelor cu caracter personal**

26.1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

26.2. Datele cu caracter personal, așa cum sunt clasificate în Regulamentul (UE) nr. 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

26.3. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

26.4. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

26.5. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) nr. 679/2016.

26.6. Părțile contractuale, prin reprezentanții desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

**27. Limba care guvernează contractul**

27.1. Limba care guvernează contractul este limba română.

**28. Comunicări**

28.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

28.2. Orice document scris trebuie înregistrat atât în momentul transmiterii cât şi în momentul primirii.

28.3. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**29. Legea aplicabilă contractului**

29.1. Contractul va fi interpretat conform legilor din România.

Părţile au înţeles să încheie prezentul contract în două exemplare, câte unul pentru fiecare parte.

 **ACHIZITOR, FURNIZOR,**

 **JUDEŢUL HARGHITA**

 **Consiliul Județean Harghita**